Võrumaa Kutsehariduskeskuse turismi õppetoolis toimub õppetöö koostöös ettevõtjatega - nii saab kõige paremini ettekujutuse tulevasest  elukutsest. Kõik saab alguse erinevate turismiteenuste - majutus‑, toitlustus‑, konverentsi‑, giidi‑ ja reisiteenuste - heast tundmisest. Õppijate, õpetajate ja ettevõtjatega on võimalus teha kaasa õppereis, mille pikkuseks on rakenduskõrghariduse erialal 3,5 aastat ja gümnaasiumijärgse kutsehariduse erialadel 2 aastat. Turismierialadel õppijad saavad palju kogemusi, et töötada meeskonnas, arendada oma ilumeelt, olla paindlik ja sõbralik, teenindada, positiivselt mõelda ja suhelda inglise, vene ja soome keeles.  Traditsiooniks on saanud ühiselt korraldada rahvakalendri tähtpäevade üritusi, õppeekskursioone turismiettevõtetesse ja erialamessidele.